Европско првенство у кошарци 1989.
Европско првенство у кошарци 1989 (Еуробаскет 1989) је 26. по реду европско кошаркашко првенство за мушкарце. Такмичење је одржано од 20. јуна до 25. јуна 1989. године у Загребу, СФР Југославија. Златну медаљу је освојила Југославија, сребрну Грчка, док је бронзану медаљу освојио Совјетски Савез. Југословенски репрезентативац Дражен Петровић је био најкориснији играч турнира (МВП), а најбољи стрелац је био грчки репрезентативац Никос Галис са просечно 35,6 поена по утакмици.